པར་བྱེད་ན་ཞེས་གསུངས་པ་ཡིན་ཏེ།འཆང་བ་མེད་པར་ལོངས་སྤྱོད་པར་བྱེད་པ་མི་སྲིད་པའི་ཕྱིར་རོ་ཞེས་བཤད་དོ།།ལུང་རྣམ་འབྱེད་ལྟུང་བ་བསྟན་པ་ལས་ཀྱང་ཉི་མ་བརྒྱད་པའི་སྐྱ་རེངས་ཤར་ན་སྤང་བའི་ལྟུང་བྱེད་དུ་འགྱུར་རོ་ཞེས་འཆང་བ་ལས་ལྟུང་བར་གསུངས་ཀྱི།ལོངས་སྤྱོད་པ་ལས་ལྟུང་བར་མ་གསུངས་སོ།།གང་འཆང་ན་སྤང་བར་འགྱུར་ཞེ་ན།དེའོ་ཞེས་སྨོས་ཏེ།ཞག་བདུན་པར་བྱིན་གྱིས་བརླབས་པ་དེ་འཆང་ནའོ།།དེ་ལ་བརྟེན་ནས་ཁ་ཅིག་ཁ་་་་་་ཁ་ཆེ་དར་མ་གྲགས།ན་རེ།ཞག་བདུན་པ་ཁོ་ན་ལས་གསོག་འཇོག་གི་སྤང་ལྟུང་འབྱུང་ངོ་།།ཞེས་ཟེར་ཏེ།བམ་པོ་ལྔ་བཅུ་པ་ལས།་་་་་སྔོན་གྱི་འདུལ་བ་འཛིན་པ་དབུས་འགྱུར་གྱི་བྱེ་བྲག་ཏུ་སྨྲ་བའི་སློབ་དཔོན་དྷརྨ་མི་ཏྲས་འདུལ་བའི་མདོ་རྒྱ་ཆེར་འགྲེལ་བ་ལས་ནི་དགེ་སློང་གི་སྨན་ཞག་བདུན་པར་བྱིན་གྱིས་བརླབས་པ་དང་།ཐུན་ཚོད་དུ་རུང་བའི་བཏུང་བ་དག་བཟའ་བའི་ཕྱིར་འཆང་ན་གསོག་འཇོག་གི་སྤང་བའི་ལྟུང་བྱེད་ཀྱི་དངོས་གཞིར་གྱུར་པ་འབྱུང་ངོ་།།བར་གྱི་འདུལ་བ་འཛིན་པ།ཁ་ཆེ་བྱེ་བྲག་ཏུ་སྨྲ་བའི་སློབ་དཔོན་ཀ་ལྱ་ན་མི་ཏྲ་་་་་་དགེ་ལེགས་བཤེས་གཉེན་ནི།།ལ་སོགས་པའི་བཤད་པ་ལས་ནི་སྨན་ཞག་བདུན་པར་བྱིན་གྱིས་བརླབས་པ་བཟའ་བའི་ཕྱིར་འཆང་བ་སྐྱ་རེངས་བརྒྱད་པ་ཤར་ན་གསོག་འཇོག་གི་སྤང་བའི་ལྟུང་བྱེད་ཀྱི་དངོས་གཞིར་འགྱུར་ལ།དུས་སུ་རུང་བ་དང་ཐུན་ཚོད་དུ་རུང་བ་དང་འཚོ་བའི་བར་དུ་བཅང་བ་གསོག་འཇོག་ཏུ་འགྱུར་བ་ནི་གསོག་འཇོག་གི་སྤང་བའི་ལྟུང་བྱེད་ཀྱི་དངོས་གཞིར་མི་འགྱུར་གྱི།སྐབས་འདིའི་ཉེས་བྱས་སུ་འགྱུར་བར་གསུངས་པའི་གཞུང་དང་སྦྱར་ཏེ།འདིར་སློབ་དཔོན་ཀ་ལྱ་ན་མི་ཏྲས་བཤད་པའི་ལུགས་བཞིན་དུ་བྲིས་སོ་ཞེས་བཤད་དོ།།འོན་ཀྱང་་་་་་བམ་པོ་ལྔ་བཅུ་པ།དེའི་རྗེས་སུ་མི་འབྲང་སྟེ།གསོག་འཇོག་གི་སྤང་བའི་སྐབས་ཀྱི་རང་གི་རྣམ་བཤད་ལས།དུས་སུ་རུང་བ་དང་ཐུན་ཚོད་དུ་རུང་བ་དང་འཚོ་བའི་བར་དུ་འཆང་བ་རྣམས་ལ།གསོག་འཇོག་གི་་་་་སྐྱོན་གྱིས་རུང་བ་མ་ཡིན་པ་ཉིད་དུ་གྱུར་པ་ལ་ཞག་བདུན་པ་ལས་བྱེ་བྲག་འགའ་ཡང་མེད་དོ།།འདིར་ཞག་བདུན་པ་ཞེས་སྨོས་པ་ནི་དཔེ་ཙམ་དུ་རིག་པར་བྱའོ།།ཞེས་གསུངས་ལ།ཊཱི་ཀ་ལས་ཀྱང་ཞག་བདུན་པ་ཞེས་སྨོས་པ་ནི་དཔེ་ཙམ་དུ་ཟད་པར་རིག་པར་བྱའོ།།དུས་སུ་རུང་བ་དང་ཐུན་ཚོད་